**XXXIX. Közművelődés ágazat**

***Javaslatok a szabadsáv felhasználására***

A szakgimnázium, a főszakképesítés tanítására biztosított órakereten túli órakeretben, a szakmai képzés során **legalább két tanulási lehetőséget ajánl fel** tanulói számára választás céljából. Az intézmény a szakképzési kerettantervben a szakképzési évfolyamon megszerezhető **főszakképesítés órakerete mellett** az alábbi elemekből a **helyi tantervében szabadon állíthatja össze a teljes órakeretet kitöltő képzést**. A tanulónak ajánlott javaslatok között **a mellék-szakképesítés megszerzésére irányuló képzés választásának lehetőségét biztosítani kell**.

1. mellék-szakképesítés megszerzésére irányuló képzés
2. a tanulóval tanulószerződést kötött gyakorlati képzést folytató szervezet által – az Szt. 42. § (2) bekezdésére figyelemmel – összeállított és a gazdasági kamara által elfogadott szakmai program alapján folytatott tanulószerződéses gyakorlati képzés
3. ágazati szakmai ismeretekhez közvetlenül kapcsolódó, azt alapozó közismereti tárgy vagy tananyagtartalom, szakmai idegennyelvi, szakmai informatikai ismeretek, digitális íráskészség erősítése,
4. etikus vállalkozói ismeretek, jogi, közgazdasági és pénzügyi ismeretek megerősítése
5. ágazati szakmai vagy ahhoz közvetlenül kapcsolódó, azt alapozó közismereti érettségi tárgyra, vagy emelt szintű érettségire történő felkészítés
6. az *a)*–*g)* pontok mellett fent maradó órakeretben, de legfeljebb a teljes órakeret húsz százalékában a tanult tantárgyak körében tudásmegerősítés, gyakorlás
7. **a főszakképesítés magasabb színvonalon történő elsajátítását elősegítő, ágazati szakmai kompetenciákat, készségeket erősítő képzés, például**:
* Művészeti, manuális, kreatív tevékenységek tervezése, megvalósítása
* Személyiségfejlesztés, szakmai kommunikáció
* Manuális készségfejlesztés (dekoráció-, játékkészítés stb.), báb- és drámajáték
* Szociológiai alapismeretek
* Projekttevékenységek, projekttervezés
* Szakmai szoftverek alkalmazása
* Egészséges életmódra nevelés, prevenció
* Együttműködés, problémamegoldás, konfliktusmegoldó technikák alkalmazása, asszertivitás
* Pszichológiai ismeretek elmélyítése, tömegkommunikáció, reklámpszichológia, művészet-pszichológia, internet-pszichológia
* A térséghez kapcsolódó hagyományok, népszokások
* Tízujjas vakon gépírás
* stb.